Marsyal Tentera Udara Diraja

+  Marsyal Tentera Udara DirajaMarshal of the Royal Air Force 
 95px95px95pxBendera pemerintah Marsyal RAFLencana bahu dan jalur lengan Marsyal RAFPlat bintang Marsyal RAF Negara  left|25pxUnited Kingdom Cabang perkhidmatan 30px|border|Bendera Tentera Udara UK Tentera Udara Diraja Kumpulan pangkat Pegawai Udara  Singkatan Mshl of RAF/MRAF Diperkenalkan 1927 Pangkat Lima bintang KodNATO  OF-10 <small>Pangkat rendah seterusnya<small>Ketua Marsyal UdaraPersamaan pangkat tentera lautLaksamana Armada (RN)Persamaan pangkat tentera daratFil Marsyal (TD)


Marsyal Tentera Udara Diraja (Marshal of the Royal Air Force) adalah pangkat tertinggi didalam  Tentera Udara Diraja (RAF) British. Pada masa aman ia telah dianugerahkan kepada para pegawai RAF yang menjadi Ketua Turus Pertahanan (CDS), dan kepada Ketua Turus Udara (CAS) yang bersara, yang telah dinaikkan ke pangkat itu pada hari terakhir perkhidmatan. Sementara marsyal-marsyal RAF yang masih hidup mengekalkan pangkat itu selama-lamanya, pangkat tertinggi yang boleh dicapai pada masa ini ialah Ketua Marsyal Udara. Walaupun kenaikkan pangkat ke Marsyal Tentera Udara Diraja telahpun dihentikan sejak bajet pertahanan British dipotong pada 1990an, kenaikkan pangkat seterusnya masih boleh di buat pada masa perang, untuk anggota Kerabat Diraja dan pegawai udara RAF tertentu yang paling kanan pada masa aman mengikut budi bicara raja; walaubagaimanapun, semua kenaikkan pangkat tersebut pada masa aman hanyalah bersifat kehormat. Pada tahun 2012, Charles, Putera Wales telah dinaikkan ke pangkat itu manakala pada tahun 2014 Lord Stirrup, yang telah berkhidmat sebagai Ketua Turus Udara dan Ketua Turus Pertahanan selama lebih tujuh tahun, juga telah dinaikkan.

Marsyal Tentera Udara Diraja ialah satu pangkat lima bintang dan tidak seperti pangkat Marsyal Udara, boleh dianggap betul sebagai pangkat Marsyal. MRAF mempunyai kod OF-10 NATO, setaraf dengan Laksamana Armada dalam Tentera Laut Diraja atau Fil Marsyal dalam Tentera Darat British.

Pangkat ini telah dizahirkan pada tahun 1919 dan pegawai pertama yang dinaikkan pangkat ke MRAF ialah Sir Hugh Trenchard pada tahun 1927. Sejak waktu itu, termasuk Trenchard, terdapat seramai 27 orang memegang pangkat ini. Daripada jumlah itu, 22 orang adalah pegawai profesional RAF dan lima lagi adalah anggota kanan Kerabat diraja British. Raja George V secara rasmi tidak memegang pangkat marsyal RAF; sebaliknya baginda menyandang gelaran Ketua Tentera Udara Diraja.  Pada kapasiti ini dari masa ke semasa baginda memakai pakaian seragam RAF dengan lencana pangkat marsyal RAF. Baginda secara terbuka mula memakai pakaian seragam ini pada tahun 1935, setahun sebelum kemangkatannya.

Tidak termasuk raja-raja dan anggota lain kerabat diraja, hanya dua pegawai RAF yang pernah memegang pangkat ini dengan tanpa berkhidmat sebagai Ketua Turus Udara iaitu Lord Douglas dari Kirtleside dan Sir Arthur Harris. Kedua-duanya menyandang jawatan tertinggi semasa Perang Dunia II. Harris menjadi Panglima Udara Pasukan Pengebom dan Douglas pula sebagai Panglima Udara Pasukan Pejuang, Markas Timur Tengah dan Pasukan Pantai.

Asal-usul
Sebelum kewujudan gelaran pangkat pegawai RAF pada tahun 1919, ia telah dicadangkan dengan analogi seperti Fil Marsyal, gelaran pangkat tertinggi seharusnya Marsyal Udara. Ia kemudian mengambil keputusan menggunakan pangkat marsyal udara sebagai pangkat yang setaraf dengan Leftenan Jeneral dan "marsyal langit" telah dikemukakan sebagai pangkat tertinggi RAF. Gelaran pangkat baru ini telah ditentang oleh Ketua Turus Am Imperial ketika itu, Sir Henry Wilson, yang menganggap gelaran tersebut sebagai "tidak masuk akal". Namun, Ketua Turus Udara, Sir Hugh Trenchard tidak berganjak dan gelaran tersebut telah diterima pakai. Walaupun tidak pernah disandang oleh pegawai Tentera Udara Diraja, gelaran pangkat marsyal langit berakhir sehingga April 1925, apabila ia ditukarkan kepada marsyal Tentera Udara Diraja.  Ketika ditanya dalam Dewan Rakyat, Setiausaha Negara bagi Udara Sir Samuel Hoare menyatakan bahawa alasan untuk menukar gelaran adalah kerana marsyal langit "bersifat agak tidak jelas" dan gelaran baru dianggap lebih sesuai.  Juga dilaporkan bahawa Raja George V tidak gembira dengan gelaran marsyal langit, merasakan ia mungkin mengimplikasikan sifat yang sepatutnya dikhaskan untuk Tuhan.

Insignia, bendera pemerintah dan plat bintang
Insignia pangkat mengandungi empat baris sederhana berwarna biru muda (setiap satu pada baris lebih lebar yang berwarna hitam) diatas satu baris berwarna biru muda pada baris lebar berwarna hitam.  Insignia ini berasal daripada jalur lengan seorang laksamana armada dan dipakai pada hujung kedua-dua pergelangan lengan tunik atau pada bahu sut terbang atau pakaian seragam perkhidmatan. Marsyal Tentera Udara Diraja memakai papan bahu berserta pakaian perkhidmatan mereka pada upacara istiadat. Lencana bahu ini memaparkan helang pegawai udara yang dikelilingi kalungan bunga, dua baton marsyal bersilang dan, semenjak pertabalan Ratu Elizabeth II, Mahkota St Edward mewakili kuasa diraja.Raf 1  Sebelum tahun 1953, Mahkota Tudor (kadangkala dipanggil Mahkota Raja) telah digunakan.

Bendera pemerintah marsyal Tentera Udara Diraja mempunyai baris lebar melintang berwarna merah di tengah bendera dengan baris sederhana berwarna merah yang mengapit atas dan bawah.

Plat bintang kenderaan bagi marsyal Tentera Udara Diraja memaparkan lima bintang putih (marsyal Tentera Udara Diraja adalah bersamaan dengan pangkat lima bintang) yang berlatar belakangkan warna biru tentera udara.

Insignia pangkat dan bendera wujud di beberapa tentera udara lain untuk pangkat yang setaraf dengannya. Gelaran pangkat sedikit berbeza, sering menjadi variasi pada Marsyal Tentera Udara, biasanya dengan nama tentera udara yang berkenaan bagi menggantikan perkataan 'Tentera Udara Diraja'.  Satu contoh ketara amalan ini ialah pangkat Marsyal Tentera Udara Diraja Australia.

 Para Marsyal Tentera Udara Diraja 

Tahun kenaikkanImejPegawaiTahun lahirTahun matiNota1927100pxHugh Trenchard, 1st Viscount Trenchard18731956Promoted 1 January 1927.1933100pxSir John Salmond18811968Promoted 1 January 1933.1936100pxHM King Edward VIII18941972Assumed the rank 21 January 1936.1936100pxHM King George VI18951952Assumed the rank 11 December 1936.1937100pxSir Edward Ellington18771967Promoted 1 January 1937.1940100pxCyril Newall, 1st Baron Newall18861963Promoted 4 October 1940. Retired only 20 days later.Baron Newall1944100pxCharles Portal, 1st Viscount Portal of Hungerford18931971Promoted 1 January 1944.1945100pxArthur Tedder, Baron Pertama Tedder18901967Promoted 12 September 1945.1946100pxSholto Douglas, 1st Baron Douglas of Kirtleside18931969Promoted 1 January 1946.1946100pxSir Arthur "Bomber" Harris18921984Promoted 1 January 1946, several months after retirement.1950100pxSir John Slessor18971979Promoted 8 June 1950.1953100pxYTM Putera Philip, Duke Edinburgh1921-Honorary rank.Promoted 15 January 1953.1954100pxSir William Dickson18981987Promoted 1 June 1954.1958100pxSir Dermot Boyle19041993Promoted 1 January 1958.1958100pxYTM Putera Henry, Duke Gloucester19001974Honorary rank.Promoted 12 June 1958.1962100pxSir Thomas Pike19061983Promoted 6 April 1962.1967100pxCharles Elworthy, Baron Elworthy19111993Promoted 1 April 1967.1971Sir John Grandy19132004Promoted and retired on the same day (1 April 1971).1974Sir Denis Spotswood19162001Promoted and retired on the same day (31 March 1974).1976Sir Andrew Humphrey19211977Promoted 6 August 1976.1977Neil Cameron, Baron Cameron of Balhousie19201985Promoted 31 July 1977.1982100pxSir Michael Beetham19232015Promoted and retired on the same day (14 October 1982).1985100pxSir Keith Williamson1928-Promoted and retired on the same day (15 October 1985).1988100pxDavid Craig, Baron Craig of Radley1929-Promoted 14 November 1988.1992100pxSir Peter Harding1933-Promoted 6 November 1992. Resigned commission 14 June 1994.2012100pxYTM Putera Charles, Putera Wales1948-Honorary rank. Promoted 16 June 2012.  2014100pxJock Stirrup, Baron Stirrup1949-Honorary rank. Promoted 13 June 2014.


Tidak seperti MRAF lain yang hanya melepaskan pelantikkan mereka, Sir Peter Harding meletakkan jawatan daripada RAF pada tahun 1994. Oleh itu, namanya tidak lagi boleh didapati dalam Senarai Tentera Udara.The Air Force List, 2006. HMSO ISBN 0-11-773038-6

Lihat juga
 Senarai perbandingan pangkat tentera
 Jeneral Tentera Udara
 Marsyal Tentera Udara
 Marsyal

Rujukan

 Pautan luar 

Category:Pangkat tentera
Category:Marsyal RAF
Category:Tentera British
Category:Pegawai 5 bintang